03/11/2021 | Administración LocalMunicipal
Dodro
Aprobación das bases e convocatoria para a concesión de subvencións en materia de axudas económicas para adquisición de equipos informáticos para alumnado de educación primaria, secundaria, formación profesional e bacharelato

Aprobación das bases e convocatoria para a concesión de subvencións en materia de axudas económicas para adquisición de equipos informáticos para alumnado de educación primaria, secundaria, formación profesional e bacharelato. Mediante Xunta de Goberno Local en sesión ordinaria celebrada en data 26 de outubro de 2021 acordouse aprobar as bases e a convocatoria para concesión de subvencións en materia de axudas económicas para adquisición de equipos informáticos para alumnado de educación primaria, secundaria, formación profesional e bacharelato, por procedemento de concorrencia competitiva. Estas bases teñen por obxecto regular a convocatoria para a concesión de axudas destinadas a adquisición dos equipos informáticos e medios dixitais que se describen no artigo 1, co fin de favorecer, axudar e mellorar a escolarización dixital, nesta época de pandemia que motivou grandes cambios en todos os niveis educativos, e a necesidade de que as familias adquiriran ou deban adquirir ditos medios e dispositivos. Ademais, promover o principio de igualdade no exercicio do dereito á educación e compensar ás familias para facer fronte aos gastos derivados dos medios dixitais que precisan os seus fillos/as matriculados nos cursos de Educación Primaria e Secundaria obrigatorias, en calquera ciclo de Formación Profesional e no Bacharelato; todo iso nos termos establecidos na Lei 7/1985, do 2 de abril, reguladora das bases do réxime local, no regulamento de servizos das corporacións locais, na Lei 5/1997, de Administración Local de Galicia, na Lei 38/2003, do 7 de novembro, xeral de subvencións, no Real Decreto 887/2006, do 21 de xullo, polo que se aproba o regulamento da Lei 38/2003, xeral de subvencións, na Lei 9/2007, do 13 de xuño, de subvencións de Galicia e na Ordenanza xeral de subvencións do Concello de Dodro.1.- A igualdade de oportunidades ante o ensino é un dos retos principais que deben afrontar os poderes públicos para facer efectivo o dereito á educación. Unha das medidas fundamentais é o establecemento dun sistema de becas e axudas que posibiliten o acceso e continuidade nos estudos. No caso destas axudas que se convocan, con carácter específico e extraordinario, o obxecto é dar resposta a unha necesidade preexistente que se agravou a raíz da pandemia, e que supón un gasto económico moi importante para as familias. As axudas cubrirán a adquisición de equipos informáticos e medios dixitais destinados á escolarización nos niveis educativos mencionados, e terán acceso prioritario as familias que se atopen nunhas condicións socio-económicas menos vantaxosas. Subvencionarase a compra de ordenadores portátiles, ordenadores de sobremesa, tablets e dispositivos adicionais (USB, Memoria externa, impresora, auriculares, etc.). Non serán subvencionables os teléfonos, nin os xuros no caso de compras a prazos. Serán subvencionables gastos realizados desde o día 14/03/2020.2.- O importe global máximo que o Concello destinará á concesión destas axudas será de 10.000 euros, con cargo a aplicación orzamentaria 2310/21F/48000, e financiarase con cargo ao POS+ADICIONAL 1/2021 para gastos sociais extraordinarios.3.- As axudas concedidas en virtude das presentes bases serán incompatibles con calquera outra axuda que se poida percibir polo mesmo concepto doutras entidades públicas ou privadas.1.- Aos efectos destas bases, considerarase unidade familiar os núcleos de convivencia formados polos pais/nais ou titores e os fillos/fillas menores de 18 anos, e maiores de 18 anos se están estudando, empadroados no Concello de Dodro e no mesmo domicilio, na data de publicación desta convocatoria. No caso de divorcio, separación legal ou de feito dos proxenitores, non se considerará membro computable aquel deles que non conviva cos fillos ou fillas. Non obstante, se é o caso, terá a consideración de membro computable o novo cónxuxe ou parella de feito, e as rendas incluiranse dentro do cómputo da renda familiar. Nos supostos de custodia compartida incluiranse ambos proxenitores dentro do cómputo da renda familiar.2.- Poderá optar a estas axudas o alumnado de Educación Primaria e de Educación Secundaria Obrigatoria, e de calquera dos niveis e modalidades de Formación Profesional e Bacharelato, durante o curso escolar 2021 – 2022, pertencentes a unidades familiares empadroadas no Concello de Dodro.3.- Para poder ser beneficiaria/o destas axudas, a/o solicitante (pai/nai/titor-a/alumno-a maior de idade) deberá estar empadroado/a no Concello de Dodro cunha antigüidade mínima de seis meses. Tódolos membros da unidade familiar teñen que estar empadroados no mesmo domicilio. Estes requisitos deberán cumprirse na data de publicación desta convocatoria.4.- A unidade familiar non poderá superar o límite de ingresos anuais establecido na seguinte táboa. A efectos destas bases, teñen a consideración de ingresos, a suma da base impoñible xeral máis a base impoñible do aforro, do Imposto sobre a Renda das Persoas Físicas do exercicio 2020, de todos os membros computables. Para as persoas non obrigadas a declarar, as bases impoñibles ás que se fai referencia, obteranse como resultado de aplicarlle aos datos que consten na Axencia Estatal de Administración Tributaria os criterios da lexislación do Imposto sobre a Renda das Persoas Físicas. A partir do sexto membro, engadiranse 2.033,64 € (0,3 x IPREM) por cada novo membro computable. Os/as solicitantes que superen a renda anual fixada para cada unidade familiar segundo o seu número de membros, non terán dereito á axuda.5.- As solicitudes que cumpran os requisitos establecidos nos puntos anteriores, serán avaliadas segundo os criterios fixados no artigo 4. As axudas adxudicaranse por estrita orde de puntuación, ata esgotar a consignación orzamentaria dispoñible á que se fai referencia no artigo 1. En caso de empate, atenderase ao maior número de fillos/as escolarizados/as e se o empate persiste terase en consideración a renda per cápita máis baixa.3.1.- Lugar. As solicitudes presentaranse, xunto coa documentación correspondente, no Rexistro xeral do Concello ou a través da sede electrónica ou por calquera dos medios previstos no artigo 16 da lei 39/2015 de PAC.3.2.- Prazo. As solicitudes presentaranse no prazo de vinte días hábiles a contar dende o seguinte á publicación do extracto da convocatoria no BOP. Este prazo entenderase sen prexuízo do prazo de dez días hábiles, que se concederá no caso de presentación de documentación incompleta ou defectuosa para a súa rectificación, quedando apercibida a persoa solicitante que de non facelo así, terase por desistido e arquivaranse as actuacións sen máis trámite, conforme ao previsto no artigo 68 da Lei 39/2015, de 1 de outubro, do Procedemento Administrativo Común das Administración Públicas. Non serán admitidas a trámite as solicitudes presentadas fóra do prazo establecido para solicitar, ditándose resolución pola que se declare o arquivo sen mais trámite, que será notificado aos interesados.3.3.- Documentación a presentar: 1.- Solicitude, segundo o modelo establecido.2.- Fotocopia do DNI ou documento de identidade equivalente da/do solicitante, e restantes membros computables da unidade familiar.3.- Fotocopia do Libro de Familia (completo) ou no caso de familias numerosas, fotocopia do título en vigor.4.-Xustificante do colexio ou instituto da matrícula do curso 2021/2022, só para as ensinanzas non obrigatorias.5.- Fotocopia da Declaración do IRPF do exercicio 2020 (completa) da/do solicitante e demais membros computables da unidade familiar, ou no caso de non presentala, Certificado de imputacións de rendas expedido pola Axencia Estatal de Administración Tributaria.6.- Declaración do conxunto de todas as solicitudes efectuadas ou concedidas para a mesma finalidade das distintas administracións públicas ou organismos privados competentes, segundo o modelo establecido. No caso de alumnado de ensinanzas non obrigatorias (FP e bacharelato), declaración de que as becas ou axudas de estudios das que foran beneficiarios/as no presente curso académico non van ser destinadas á mesma finalidade, segundo modelo establecido.7.- Certificados de atoparse ao corrente nas obrigas tributarias en xeral (Estado e Comunidade Autónoma) e, en concreto, co Concello de Dodro, e coa Seguridade Social, e de estar ao corrente no cumprimento de obrigas por reintegro de subvencións; ou autorizar ao Concello a obter esta información, segundo o modelo establecido.8.- Declaración responsable de non estar incurso en ningunha das causas de prohibición para obter subvencións que se establecen no artigo 13.2 da Lei 38/2003 xeral de subvencións, e de non ter pendente de xustificar ningunha subvención concedida polo Concello de Dodro, segundo o modelo establecido.9.- Se é caso, documentación acreditativa da ausencia no fogar familiar dalgún dos proxenitores: familia monoparental (con certificado acreditativo), separación/divorcio, viuvez, orfandade, etc.10.- Certificado do grao de discapacidade, no caso de que algún membro da unidade familiar teña recoñecida unha discapacidade.11.- No caso de que algún membro da unidade familiar se atope en situación de desemprego dende polo menos un mes anterior á data desta convocatoria, certificado do Servizo Público de Emprego que acredite a antigüidade como demandante de emprego. As solicitudes que cumpran os requisitos establecidos no artigo 2, valoraranse pola comisión avaliadora, e puntuaranse en función dos seguintes aspectos: 1.- Número de membros da unidade familiar.2.- Condicións familiares da/o solicitante.3.- Ingresos familiares. A ponderación destas situacións é a seguinte, para cada un dos criterios anteriores: 1.- Número de membros da unidade familiar. Por cada membro da unidade familiar do solicitante: 0,5 puntos. Enténdese por unidade familiar a formada polos pais/nais e fillas/os menores de 18 anos, ou maiores de 18 anos que estean estudando.2.- Condicións familiares da/o solicitante. - Por ausencia do fogar familiar dalgún dos proxenitores (orfandade, separación, familia monoparental, viuvez, etc.): 1 punto. - Por cada membro da unidade familiar con discapacidade: 1 punto. - Por cada membro da unidade familiar en desemprego: 1 punto. - Por familia numerosa (título): 1 punto.3.- Ingresos familiares: Ponderaranse do seguinte xeito, segundo o número de membros da unidade familiar: Ingresos, entre 0 e o 24,99% do límite de renda anual familiar: 4 puntos. Ingresos, entre 25% e o 49,99% do límite de renda anual familiar: 3 puntos. Ingresos, entre 50% e o 74,99% do límite de renda anual familiar: 2 puntos. Ingresos, entre 75% e o 100% do límite de renda anual familiar: 1 punto. Son obrigas da/o beneficiaria/o: a) Presentar debidamente cuberta a documentación requirida no prazo sinalado. b) Xustificar ante o Concello de Dodro o cumprimento dos requisitos e das condicións, así como a finalidade que determine a concesión da subvención. c) Non ter pendente de xustificar ningunha subvención concedida polo Concello de Dodro. d) Someterse ás actuacións de comprobación e control que sexan debidamente requiridas polos órganos municipais, proporcionando canta información lles sexa requirida no exercicio de ditas actuacións. e) Comunicar ao órgano concedente a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se teña coñecemento e, en todo caso, con anterioridade á xustificación da aplicación dada aos fondos percibidos. f) Acreditar, no momento da solicitude, que está ao corrente no cumprimento das súas obrigas tributarias e fronte á Seguridade Social e no cumprimento de obrigas por reintegro de subvencións, ou autorizar ao Concello de Dodro a obter a información. g) Conservar os documentos xustificativos da aplicación dos fondos recibidos. h) Proceder ao reintegro dos fondos públicos percibidos nos supostos contemplados no artigo 37 da LXS.1.- O órgano competente para a instrución do procedemento, así como para a realización de cantas actuacións estime necesarias para a determinación, coñecemento e comprobación dos datos, en virtude dos que debe pronunciarse a proposta de resolución, será o concelleiro de Servizos Sociais e Benestar. O órgano instrutor, á vista do expediente e do informe da comisión avaliadora, no que se concretará o resultado da avaliación das solicitudes, formulará a proposta de resolución provisional ao alcalde - presidente, que será o órgano competente para a súa concesión, na que se expresará o cumprimento dos requisitos dos solicitantes para a concesión das axudas, a relación nominal e a contía individualizada da subvención que se propón para cada solicitante, con arranxo aos criterios de valoración establecidos no artigo 4 das presentes bases. Todo isto conforme ao establecido na Ordenanza Xeral de Subvencións do Concello de Dodro (BOP da Coruña, núm.143 de 30 de xullo de 2018). A valoración das solicitudes realizarase pola comisión avaliadora, que estará composta por un/unha presidente/a, tres vogais e un/unha secretario/a. As solicitudes serán valoradas pola comisión mencionada e concedidas polo alcalde - presidente mediante decreto. Unha vez rematado o prazo de presentación de solicitudes e realizado o informe da comisión avaliadora emitirase resolución provisional en función do cumprimento dos requisitos esixidos, que conterá a relación de solicitudes coas puntuacións obtidas, e as denegadas e as súas causas. Este listado publicarase no taboleiro de edictos/electrónico do Concello de Dodro e a través da páxina web municipal unicamente co número do documento de identidade anonimizado que as persoas solicitantes puxesen na súa solicitude e o número de referencia da mesma (que será facilitado no momento da presentación). Unha vez publicada a resolución provisional, as/os solicitantes, disporán dun prazo de dez días hábiles, a contar dende o seguinte ao da publicación, para que presenten as alegacións que estimen pertinentes. Á vista das alegacións e documentación presentada, o órgano instrutor formulará a proposta de resolución definitiva. De non presentarse alegacións, ou no caso de que este trámite non fose necesario con arranxo aos parágrafos anteriores, a proposta de resolución provisional terá automaticamente o carácter de proposta de resolución definitiva. De acordo co previsto no artigo 45 da da Lei 39/2015, de 1 de outubro, do Procedemento Administrativo Común das Administración Públicas, así como co disposto na Ordenanza Xeral de Subvencións do Concello de Dodro, a resolución da concesión farase pública, mediante exposición no taboleiro de anuncios, na páxina web do Concello e na Base de Datos Nacional de Subvencións. A contía da axuda por alumna/o será de 250 €, e farase efectiva mediante o ingreso na conta bancaria da persoa solicitante. O pagamento das axudas efectuarase aos representantes legais das/os beneficiarias/os previa a presentación dos xustificantes de gasto relacionados cos conceptos subvencionados e cuxo importe deberá ser igual ou superior ao da axuda concedida. A presentación dos xustificantes deberá realizarse no prazo de 10 días hábiles seguintes á data da publicación da resolución definitiva. Das axudas debidamente xustificadas o órgano instrutor elevará proposta de resolución para a aprobación de recoñecemento de obrigas e a xustificación do pagamento, dando traslado á Tesourería para a súa execución. As axudas concedidas terán como destino a adquisición ordenadores portátiles, ordenadores de sobremesa, tablets e dispositivos adicionais (USB, Memoria externa, impresora, auriculares, etc.). Non serán subvencionables os teléfonos, nin os xuros no caso de compras a prazos. A resolución que conceda ou denegue as axudas será notificada ao solicitante, tendo en conta o medio de notificación indicado na solicitude, de acordo co establecido no art.40 e ss. da Lei 39/2015 do 1 de outubro, do Procedemento Administrativo Común das Administracións Públicas, poñendo fin á vía administrativa. Na mesma indicarase ao/a interesado/a que esta información será remitida ao Rexistro Público de Subvencións, de acordo co establecido no art.14.1. ñ) da Lei 9/2007 do 13 de xuño, de Subvencións de Galicia. Contra ela poderá interpoñerse recurso de reposición ante o mesmo órgano que a ditou, no prazo dun mes, ou ser impugnado directamente ante a Orde Xurisdicional Contenciosa-Administrativo, no prazo de dous meses, contados a partir do día seguinte a aquel no que se produza o acto presunto. En todo o procedemento aquí regulado darase cumprimento ao establecido na Lei orgánica 15/1999, do 13 de decembro, de protección de datos de carácter persoal, así como ao Regulamento (UE) 2016/679 do Parlamento Europeo e do Consello, do 27 de abril de 2016, relativo á protección das persoas físicas no que respecta ao tratamento de datos persoais e á libre circulación destes datos, e polo que se derroga a Directiva 95/46/CE (Regulamento xeral de protección de datos). A presente convocatoria remitirase á Base de Datos Nacional de Subvencións para a súa publicación no BOP, ademais de ser exposta na páxina web do Concello e no taboleiro de edictos. Para o non previsto nas presentes Bases será de aplicación o que se dispón na Lei 38/2003 xeral de subvencións, no Real Decreto 887/2006 polo que se aproba o regulamento da Lei xeral de subvencións, na Lei 9/2007 de subvencións de Galicia e na Ordenanza xeral de subvencións do Concello de Dodro. (Enténdese por unidade familiar os núcleos de convivencia formada polos pais/nais ou titores e fillos/as menores de 18 anos, e maiores de 18 anos se están estudando) O/a solicitante DECLARA QUE: · Foi informado/a das Bases que regulan estas axudas municipais e dá o seu consentimento para o tratamento dos seus datos con este fin. · si  non  ten solicitada/concedida axuda/s polo mesmo concepto. En caso afirmativo indicar cal: ______________ _______________________________________ e comprométese a comunicalo tan pronto teña Resolución da/s mesma/s. · No caso de ser beneficio/a de beca ou axuda ao estudio para ensinanzas non obrigatorias o importe da mesma non se vai destinar a esta mesma finalidade. · Se atopa ao corrente nas súas obrigas tributarias en xeral (Estado e Comunidade Autónoma) e en concreto co Concello de Dodro, e coa Seguridade Social, e de estar ao corrente no cumprimento de obrigas por reintegro de subvencións; polo que autoriza ao Concello de Dodro a obter dita información. · De non aportar no momento da solicitude a documentación correspondente, comprométese a achegala dentro do prazo estipulado nas bases reguladoras da axuda solicitada. · Non está incurso en ningunha das causas de prohibición para obter subvencións que se establecen no artigo 13,2 da Lei 38/2003 xeral de subvencións, e non ten pendente de xustificar ningunha subvención concedida polo Concello de Dodro. Dodro, de de 2021 Asdo.___________________________________ DOCUMENTACIÓN PENDENTE DE APORTAR: · · · · De conformidade co disposto no artigo 5.1. da LOPD 15/1999 do 13 de decembro, os datos persoais facilitados serán incorporados a un ficheiro de titularidade pública, do que é responsable o Concello de Dodro, coa finalidade de aplicalos ás actividades relacionadas coas súas competencias segundo se especifica no Regulamento municipal de protección de datos de carácter persoal. En relación cos seus datos persoais, poderá exercer os dereitos de acceso, rectificación, cancelación e oposición nos termos previstos na LOPD 15/1999 e no RD 1720/2007, Para iso, o Concello dispón de formularios específicos. Pode presentar a súa propia solicitude ou solicitar os nosos formularios, sempre acompañados dunha copia do seu DNI para acreditar a súa identidade en: Tallós núm.32 - 15981 Dodro (A Coruña); info@dodro. gal. Os datos facilitados poderán ser comunicados a terceiros dentro dos fins directamente relacionados que poden ser consultados na disposición de creación do ficheiro. Pode consultar a información adicional e detallada sobre Protección de Datos solicitándoa por correo electrónico: info@dodro. gal DOCUMENTACIÓN APORTADA, que acompaña á solicitude:  fotocopia do DNI: solicitante, cónxuxe/parella e fillos/as  fotocopia do Libro de familia (completo) e no caso de familias numerosas, fotocopia do título en vigor  xustificante do colexio ou instituto da matrícula do curso 201/202, só para as ensinanzas non obrigatorias  fotocopia da Declaración do IRPF do exercicio 2020 (completa) da persoa solicitante e do cónxuxe/parella, ou no caso de non presentala, Certificado de imputacións expedido pola Axencia estatal de Administración Tributaria  documentación acreditativa da ausencia no fogar familiar dalgún dos proxenitores, de ser o caso  fotocopia do certificado do grao de discapacidade, no caso de que algún membro da unidade familiar o teña recoñecido  certificado do Servizo Público de Emprego que acredite a antigüidade como demandante, de aqueles membros da unidade familiar que se atopen nesta circunstancia dende polo menos un mes anterior á data desta convocatoria  outros” Dodro 27 de outubro de 2021 O alcalde Francisco xabier Castro Tourís